Tule ulos häkistäsi
Jumalan siunausta ja tervetuloa ohjelman pariin!
Olen Tommy Lilja, PTL-järjestön perustaja ja johtaja.
Uskon, että meillä tulee olemaan mahtava ohjelma yhdessä.
Minulla on varattuna raamatunopetus, jonka aihe on: "Tule ulos häkistä".
Uskon, että Jumala on antanut minulle kerrottavaksi teille jotakin, -
mikä tulee auttamaan teitä elämässänne.
Tämä ei ole vain tv-ohjelma. Tämä on hengellinen tapahtuma, -
kun kokoonnumme, koska Jeesus on täällä, -
ja missä Jeesus on, siellä on myös Pyhä Henki.
Uskon, että Jumala haluaa antaa sinulle jotakin.
Jotkut unelmoivat valkeasta joulusta. Minä en.
Minä unelmoin verellä pestystä Afrikasta. Katsopa tämä.
VERELLÄ PESTY AFRIKKA
Tässä Tommy pastori Markin kanssa.
Kirous langetettu hänen ylleen.
Tänä iltana läsnä on voima, -
joka on vahvempi kuin noitavoimat.
Ja tuo nimi on Jeesus.
Oletko valmis taistelemaan sen puolesta, mikä kuuluu sinulle?
Sen täytyy olla sitten herätystä. - Herätys on käynnissä.
Herätys on käynnissä.
VERELLÄ PESTY AFRIKKA
Uskon, että Jumala kutsuu sinua ulos häkistäsi.
Saatat kysyä: "Tommy, mitä oikein tarkoitat?" Minäpä kerron.
Olen jakanut raamatunopetuksen kahteen osaan.
Kuulemme ensimmäisen osan nyt. Sitten tulee musiikkia ja toinen osa.
Monesti kun teemme jotakin, teemme sen omien kokemustemme pohjalta.
Kokemukset, joita meillä on elämässä, antavat meille perustuksen -
seuraavaa askelta varten elämässä.
Aina ei voi kuunnella pelkästään kokemuksia.
Täytyy kuunnella myös omaa vaistoaan.
Jumala on antanut meille vaiston. Kun pelastumme, -
Pyhä Henki kyllästää vaistomme.
Vaistostamme tulee siis puhdas, -
ja Pyhä Henki toimii vaistojemme kautta -
ja antaa ohjeita, mihin suuntaan meidän pitää mennä. Halleluja.
Otetaanpa eläinmaailmasta esimerkiksi kilpikonnat.
Kun poikanen kuoriutuu munasta, -
mistä tuo pieni kilpikonna tietää, -
että sen pitää päästä mereen mahdollisimman nopeasti?
Kukaan ei opettanut sitä kilpikonnalle.
Mistä kengurunpoikanen tietää synnyttyään, -
että sen täytyy omin avuin kiivetä äitinsä vatsapussiin?
Ja kuka opetti mehiläisen tanssimaan -
ja sillä tavalla viestittämään muille mehiläisille, -
missä on sokeria?
Nämä ovat vaistoja, -
jotka Jumala latasi geeneihimme luodessaan meidät.
Kun Pyhä Henki toimii kauttamme, vaistomme voivat ohjata meidät sinne,
minne Jumala haluaa meidän menevän.
Nyt haluan puhua teille leijonasta eläintarhassa.
Leijona on syntynyt eläintarhassa.
Se on kasvanut eläintarhassa.
Se ei tiedä mistään muusta kuin eläintarhasta.
Häkki on sen koko maailma.
Häkki on leijonan suojapaikka, -
sillä siellä se kokee olevansa turvassa.
Tavallaan leijonasta on tehty myös vaaraton häkissä.
Ihmiset voivat tulla katsomaan sitä.
He sanovat: "Oi, miten kauniilta se näyttää." Pysytkö perässä?
Mutta on eräs asia, jota olen ajatellut.
Ellei leijona tiedä mistään muusta kuin häkkielämästä, -
miksi häkin ovi on lukossa?
Kerron, miksi. Koska leijona tietää sisäisesti, -
että on olemassa muutakin. On muutakin kuin häkki, jossa se elää.
Ehkäpä sinäkin katsot tv-ohjelmaani tänään.
Jumala haluaa haastaa sinua.
Hän kysyy sinulta. Voit tuntea sen vaistoissasi.
Pyhä Henki puhuu vaistojesi kautta.
Sinulla on tunne, että elämässä on jotakin muutakin -
kuin se elämä, jota nyt vietät.
Ehkäpä Jumala kutsuu sinua tänään: -
"Nyt on aika tulla ulos häkistäsi."
Mutta näethän, siinä on ongelma, -
sillä kokemuksesi sanovat: "En halua mennä ulos, -
koska en tiedä, mitä häkin ulkopuolella on. Siellä on viidakko, -
enkä ole ikinä elänyt siinä maailmassa enkä niissä olosuhteissa.
Siellä on vaarallista."
Vaistot ja kokemukset törmäävät.
Vaistot sanovat: "Mene! Jumalalla on varattuna sinulle jotakin tuolla."
Seuraavan laulun jälkeen kerron, miten voit tehdä tuon hypyn.
Miten pääset ulos häkistäsi, sillä minä uskon, -
ettet ole vielä ottanut elämästäsi täyttä potentiaalia käyttöön.
Uskon, että Jumalalla on varattuna sinulle lisää.
Nyt jo aamu sarastaa
Uuteen päivään
Vahva tuuli puhaltaa
Ikiaikaisten hautojen yli
Nyt jo ääni kutsuu
"Haluatko vapaaksi?"
Muutos on tulossa
Alkakoon se minusta
Muutos on tulossa
Alkakoon se minusta
Nyt jo tuli palaa
Pyyhkii yli tän maan
Kuumuus kuluttaa
Kaikki pahat juonet
Nyt jo kulta hehkuu
Puhdistavasta liekistä
Timantti kimaltelee siellä
Missä kerran oli häpeää
Nyt jo vallankumous
Vyöryy merten yli
Me kaikki tiedämme, että se tulee
Ihmisten täytyy vapautua
Tunne, miten virrat kääntyvät
Kuule, miten aallot pauhaavat
Pesköön vallankumous syntimme pois
Alkakoon se minusta
Muutos on tulossa
Alkakoon se minusta
Muutos on tulossa
Alkakoon se minusta
Nyt jo myrsky nousee
Sateen kohina kuuluu jo
Ukkonen jyrähtelee
Yli janoisen lakeuden
Olisiko kuivuus ohi
Jos vain uskomme
Että sateet tulevat
Anna niiden sataa ylleni
Alkakoon se minusta
Muutos on tulossa
Alkakoon se minusta
Muutos on tulossa
Alkakoon se minusta
Muutos on tulossa
Alkakoon se minusta
Alkakoon
Minusta
Aa-aa-aa
Aa-aa-aamen
Nyt saatat sanoa: "En ehkä pysty siihen.
Häkissäni on turvallista."
Todella monet kristityt nousevat -
ja valmistautuvat ottamaan askeleen.
Sitten he epäröivät -
ja sanovat itselleen: "Kyllähän minulla kivaa on.
Tiedän, mitä minulla on nyt. En tiedä, mitä minulla sitten on, -
jos tartun tähän tilaisuuteen ja otan riskin. Joten pysyn täällä."
Mutta näethän, sisälläsi -
on selviytyjä.
Sisälläsi on voittaja.
Sinä pystyt siihen.
Jumala on luonut meidät sellaisiksi.
Sinun on määrä kulkea viidakosta viidakkoon.
Sinut on luotu voittamaan kaikki olosuhteet.
Se on sinussa sisälläsi.
Se on sisälläsi. Kysy itseltäsi: "Onko elämässäni mitään muuta kuin tämä?"
Monet kysyvät minulta: "Onko tässä kaikki, mitä Jumalalla on varalleni?"
Sanon: "Ei! Jumalalla on sinulle enemmän."
Kysyt: "Mitä minun pitää tehdä?"
Vastaan: "Sinun pitää tulla ulos häkistäsi."
Olen ollut tässä tilanteessa monia kertoja.
Voin kuulla, että häkin portti avautuu.
Vaistoni, Pyhä Henki, Jumala kutsuu minua: -
"Tommy, on aika mennä uuteen viidakkoon."
Kun astelen ulos, en tiedä, -
millaisia petoja viidakossa elää.
En tiedä, miten puolustautua ja panna niille hanttiin.
Mutta kun tulen ulos, koittaa jäätävä hetki.
Voin kuulla, miten portti takanani sulkeutuu.
Se painuu kiinni.
Ja sitten mietin: "Tommy, mitä olet mennyt tekemään?"
Kun portti on kiinni, ei ole enää paluuta.
On vain yksi tie, ja se vie eteenpäin.
Nyt täytyy kohdata olosuhteet ja taistella petoeläimiä vastaan.
Nyt täytyy ylittää kaikki esteet, jotka ovat edessäsi.
Sanon sinulle: Pystyt siihen.
Jumala käski minun sanoa sinulle tänään, että sinä olet selviytyjä.
Se on sinussa. Teistä jotkut ovat tosi kyllästyneitä elämäänsä.
Mutta joka kerta kun nousit sohvalta ja sanoit: "Nyt teen sen", -
istuit alas uudelleen, sillä jokin esti sinua.
Kokemusmaailmasi sanoi: "Älä ota riskiä. Et tiedä, mitä saat vastaasi."
Mutta minä sanon sinulle: "Jumalalla on varattuna sinulle jotain."
Tavallaan me olemme kristittyjen armeija.
Mutta me olemme halvaantuneita. Elämme häkissä.
Kuvittele, että me kaikki nousisimme, tulisimme ulos -
ja lähtisimme valtaamaan uutta viidakkoa.
Jeesus tulisi takaisin pikemmin.
Meillä, sinulla, on näet tarkoitus elämässä.
Tiedäthän, kotkanpesä. Kotkat ja kotkanpoikaset.
Kun poikaset ovat tarpeeksi vanhoja, tiedätkö, mitä kotkaemo tekee?
Se työntää poikaset ulos pesästä.
Se ei ole opettanut niitä lentämään.
Ne eivät ole ikinä lentäneet.
Emo työntää ne pesästä, ja ne putoavat reunan yli.
Matkalla alas niiden pitää selviytyä.
Matkalla alas niiden pitää olla luovia.
Matkalla alas niiden on opittava lentämään.
Ja niin tapahtuu, ennen kuin ne putoavat maahan.
Ne lentävät, sillä Jumala on luonut niiden sisälle selviytyjän.
Sama pätee sinuun. Tämä on sanoma tänään.
Jumala sanoo: "Tule ulos häkistä. Sinä pystyt siihen."
RAPORTTI PTL-KOKOUSARJASTA KATHMANDU, NEPAL 2012
Näettekö tämän miehen?
Hän todisti, -
että kun hän saapui tänne tänään, -
hänellä oli paljon kipuja.
Hän on ollut pahojen henkien valtaama.
Kun rukoilimme tänään, -
pahat henget lähtivät.
Kun pahat henget lähtivät, -
hän parantui.
Kipu lähti!
Poika tuli tänne äitinsä kanssa.
Poika ei ollut täysin kuuro.
Hänellä oli kuulovamma.
Kun rukoilimme hänen puolestaan, -
hän alkoi kuulla, -
koska Jeesus kosketti häntä.
Annetaan Jeesukselle raikuvat aplodit!
Kuulkaa, 22 vuotta, -
22 vuotta.
Se on pitkä aika.
Joka päivä hänellä on ollut kovia kipuja -
koko kehossaan.
Hän ei ole pystynyt liikuttamaan käsiään.
Kun rukoilimme tänään, -
kaikki kivut lähtivät -
Jeesuksen veren voimalla.
Tämä nainen tuli tänne eilen.
Hänellä oli ollut vaivoja vatsassa 20 vuoden ajan.
Hän ei ole pystynyt syömään kunnolla.
Aina kun hän söi, -
hänen vatsaansa alkoi koskea.
Ruoka ei pysynyt sisällä.
Eilen hän koki Jeesuksen voiman.
Tänään hän on syönyt koko päivän.
Hän on syönyt paljon.
Hänellä ei ole kipuja. Hänen vatsansa parani.
Täällä on tyttö, jonka nimi on Sarah.
Kun eilen puhuin hänen kanssaan, hän ei pystynyt kävelemään.
Olin hyvin surullinen. Hän yritti kävellä, mutta hän ei pystynyt.
Hänellä on jonkinlainen lihassairaus.
Hotellilla rukoilin Jeesusta ja kysyin, mikä on vialla -
ja miksei tyttö parantunut.
Jeesus sanoi: "Rukoile hänen ylleen vereni voimaa."
Tänään hän pystyi nousemaan ylös.
Näette, että hän kävelee ensi kertaa elämässään.
Hän horjuu, mutta hänen lihastensa pitää vielä vahvistua.
Tämä on ihmeellistä! Tämä on Jeesus.
Jeesuksen nimessä on voima. Sama voima toimii kaikkialla maailmassa.
Se on sama Ruotsissa, Suomessa, Norjassa, Tanskassa ja USA:ssa.
Jeesus on sama. Veri on sama.
Veri vapautti ja paransi hänet.
Se voi parantaa sinutkin. Voitko sanoa "aamen"? - Aamen.
SARAH KÄVELEE ENSI KERTAA ÄITINSÄ JA TOMMYN TUELLA.
SARAH OPPII NOPEASTI. HÄN KÄVELEE TOMMYN TUELLA.
NYT HÄN TARVITSEE ENÄÄ YHDEN KÄDEN TUKEA.
NYT HÄN PITÄÄ TUKEA ENÄÄ YHDESTÄ SORMESTA.
HÄNTÄ PELOTTAA PÄÄSTÄÄ IRTI.
JEESUS PARANSI HÄNET. HÄN KÄVELEE ENSI KERTAA YKSIN.
Työkseni minä myös kirjoitan kirjeitä ja kirjoja.
Jumala on käskenyt jakaa niitä ilmaiseksi.
Siksi haluan antaa teille uusimman kirjani suomen kielelle käännettynä.
Kirjan nimi on "Näkymätön ulottuvuus".
On olemassa yksi maailma mutta kaksi ulottuvuutta.
Eräs asia yhdistää ihmisiä kautta historian kaikissa kulttuureissa.
Ei väliä, onko kyse kivikautisista ihmisistä Afrikassa -
tai liike-elämän edustajista Manhattanilla.
Ei väliä, onko kaulassa apinanhammasriipus vai solmio.
Pyhän Hengen tehtävä on yhdistää meidät hengelliseen ulottuvuuteen.
Sinussa ja minussa on kaipuu päästä hengellisyyden yhteyteen.
Meissä on jotain, joka tietää, että on olemassa enemmän kuin näemme.
Noitatohtorit auttavat ihmisiä rakentamaan sillan, -
mutta se on kielletty tie, sillä silta on demoni, -
joka yhdistää ihmisen henkeä hengelliseen ulottuvuuteen.
Mutta hengelliseen ulottuvuuteen on vain kaksi tietä: -
joko saatanan tai Pyhän Hengen kautta.
Kirjassani kerron eri voimista, noituudesta lihassa.
Kirja kertoo, että kaikki, mitä teemme, tavalla tai toisella -
synnyttää hengellistä voimaa.
Siksi tämä on hyvin tärkeä kirja.
Miten kirjan sitten saa? Kirjoita meille tai lähetä sähköpostia.
Lähetämme sen sinulle kotiisi ilmaiseksi.
Suomennos: Marianne Tenetz